Na temelju članka 33. Zakona o izmjenama i dopunama Zakona o lokalnoj i područnoj (regionalnoj) samoupravi (Narodne novine, 123/17) i članka 32. Statuta Općine Matulji ("Službene novine Primorsko-goranske županije,br. 26/09, 38/09, 8/13, 17/14, 29/14, 4/15-pročišćeni tekst i 39/15) Općinsko vijeće Općine Matulji na sjednici održanoj 6. ožujka 2018. godine donosi:

STATUTARNU ODLUKU O IZMJENAMA I DOPUNAMA STATUTA OPĆINE MATULJI

Članak 1.

U Statutu Općine Matulji ("Službene novine Primorsko-goranske županije” br. 26/09, 38/09, 8/13, 17/14, 29/14, 4/15-pročišćeni tekst i 39/15), iza članka 20. dodaje se novi članak 20.a koji glasi:

“Osim iz razloga utvrđenih člankom 20. stavkom 1. ovog Statuta, referendum se raspisuje i radi opoziva općinskog načelnika i njegovih zamjenika.

Prijedlog za raspisivanje referenduma radi opoziva općinskog načelnika i njegovih zamjenika može podnijeti 20% ukupnog broja birača upisanih u popis birača Općine ili 2/3 članova Općinskog vijeća.

Prijedlog mora biti podnesen u pisanom obliku i mora sadržavati osobne podatke (ime i prezime, adresu prebivališta i OIB) i vlastoručni potpis birača.

Općinsko vijeće ne smije raspisati referendum za opoziv općinskog načelnika i njegovih zamjenika prije proteka roka od 6 mjeseci od održanih izbora ili ranije održanog referendum za opoziv niti u godini u kojoj se održavaju redovni izbori za općinskog načelnika.

Ako je raspisivanje referendum za opoziv općinskog načelnika predložilo 2/3 članova Općinskog vijeća, odluku o raspisivanju referendum za opoziv općinskog načelnika i njegovih zamjenika koji su izabrani zajedno s općinskim načelnikom, Općinsko vijeće donosi dvotrećinskom većinom glasova svih članova Općinskog vijeća.

Članak 2.

U članku 21. stavku 2. riječi “u roku od 8 dana od dana zaprimanja prijedloga dostavlja prijedlog” zamjenjuju se riječima “dužan je dostaviti zaprimljeni prijedlog za raspisivanje referendum u roku od 30 dana od dana primitka”.

U istom članku dodaje se novi stavak 3. koji glasi:

“Ako su prijedlog za raspisivanje referendum za opoziv načelnika i njegovih zamjenika podnijeli birači, predsjednik Općinskog vijeća dužan je postupiti na način propisan stavkom 2. ovog članka”.

Članak 3.

U članku 32. stavku 1. točki 8. u prvom retku iza riječi “nekretnina” dodaju se riječi “te drugom raspolaganju imovinom”.

Članak 4.

U članku 36. stavak 1. mijenja se i glasi:

“Mandat članova Općinskog vijeća počinje danom konstuiranja Općinskog vijeća i traje do dana stupanja na snagu Odluke Vlade Republike Hrvatske o raspisivanju sljedećih redovnih izbora, odnosno do dana stupanja na snagu Odluke Vlade Republike Hrvatske o raspuštanja Općinskog vijeća. Mandat članova Općinskog vijeća izabranih na prijevremenim izborima traje do isteka tekućeg mandata Općinskog vijeća.”

Iza stavka 3. dodaje se novi stavak 4. koji glasi:

“Vijećnici imaju pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.”

Dosadašnji stavak 4. postaje stavak 5.

Članak 5.

U članku 43. stavku 3. točki 6. riječi “odnosno raspolaganju ostalom imovinom” zamjenjuju se riječima ”i drugom raspolaganju imovinom”.

U istom članku stavak 4. mijenja se i glasi:

“Općinski načelnik dužan je objaviti odluku o imenovanju i razrješenju iz točke 15. ovog članka u prvom broju “Službenih novina Primorsko-goranske županije” koji slijedi nakon donošenja odluke.”

Članak 6.

Članak 55. mijenja se i glasi:

“Upravna tijela u oblastima za koje su ustrojeni i u okviru djelokruga utvrđenog posebnom odlukom, neposredno izvršavaju provođenje općih i pojedinačnih akata tijela općine.”

Članak 7.

U članku 62.stavku 1. riječi “organizacije i udruženja građana” zamjenjuje se riječima “1/3 vijećnika”.

U stavku 2. riječi “ili njihove organizacije i udruženja” zamjenjuju se riječima “ili vijećnici”.

Članak 8.

U članku 76. stavak 2. mijenja se i glasi:

“Općinsko vijeće može na prijedlog općinskog načelnika raspustiti Vijeće mjesnog odbora, ako ono učestalo krši ovaj Statut, Pravila mjesnog odbora i ne izvršava povjerene mu poslove”.

Članak 9.

U članku 78. stavku 1. riječ “domaćina” zamjenjuje se riječju “gospodara”.

Članak 10.

U članku 79. stavku 2. točki 4. riječi “koji daje Općinsko vijeće” brišu se.

Točka 6. mijenja se i glasi: “udio u zajedničkom porezu”.

U točki 7. riječi “i dotacije” brišu se.

Članak 11.

U članku 82. dodaje se novi stavak 2. koji glasi:

“Općinski načelnik kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom.”

Dosadašnji stavak 2. postaje stavak 3.

U stavku 3. riječi ”Općinsko vijeće donosi” zamjenjuju se riječima “Općinsko vijeće na prijedlog općinskog načelnika donosi do 31. prosinca”.

Članak 12.

U članku 88. riječi “te obavlja nadzor nad zakonitošću” zamjenjuju se riječima “te nadzire zakonitost”.

Članak 13.

U svim člancima koji imaju 2 i više stavaka, ispred svakog stavka dodaje se brojčana oznaka na način da se stavak označava arapskim brojem s otvorenom zagradom ispred i zatvorenom zagradom iza broja.

Članak 14.

Ovlašćuje se Odbor za Statut, Poslovnik i normativnu djelatnost da utvrdi i izda pročišćeni tekst Statuta Općine Matulji.

Članak 15.

Ova Statutarna odluka stupa na snagu osmog dana od dana objave u „Službenim novinama Primorsko-goranske županije”.

KLASA: 011-01/17-01/0035

URBROJ: 2156/04-01-3-02-18-0004

Matulji, 14. 02. 2018.

OPĆINSKO VIJEĆE OPĆINE MATULJI

Predsjednik

Darjan Buković, bacc. oec.